stanford-oval/wikipedia huggingface dataset:
Jemtsa (taajama)
Maantiede ja asutus

Jemtsan kunnan pinta-ala on 1 349,63 neliökilometriä. Se rajoittuu pohjoisessa Plesetskin piirin Obozerskin ja etelässä Savinskin kuntiin, lännessä Arkangelin alueen Onegan piiriin sekä idässä Holmogoryn piiriin ja Mirnyin kaupunkipiirikuntaan. Pinta-alasta 96,8 % on metsää.
Kunnan alueella virtaa Jemtsan sivujoki Šeleksa. Seudulla on paljon soita ja karsti-ilmiöitä. Hyötykaivannaisiin kuuluvat karbonaattimineraalit, hiekka ja sora. Kunnassa sijaitsee pieni osa Permilovon rauhoitusalueesta.
Keskustaajaman lisäksi kuntaan kuuluu Verhovskin asutus, jossa on reilut 300 asukasta.
Taajaman asukasluvun kehitys
| 1959 | 1970 | 1979 | 1989 | 2002 | 2010 |
| --- | --- | --- | --- | --- | --- |
| 8 807 | 6 881 | 4 900 | 2 266 | 1 498 | 1 067 |
Historia

Jemtsa on saanut alkunsa metsätyöläisten asutuksesta. Vuonna 1943 se sai kaupunkimaisen taajaman statuksen, joka poistettiin vuonna 2013.
Liikenne, talous ja palvelut

Etelästä Arkangeliin johtavalla rautatiellä on Jemtsan ja Kuhtoozjorskajan asemat. Jemtsan kautta kulkee Arkangelin ja Kargopolin välinen asfaltoitu maantie. Taajamasta on linja-autoyhteys Plesetskiin. Kunnan läpi kulkevat myös kaukoliikenteen linja-autot.
Seudun pääelinkeinot ovat puunhankinta ja rautatieliikenne. Maataloutta edustavat yksityiset palstaviljelmät. Kunnan alueella toimii Pohjoisen federaationyliopiston metsäntutkimusalue.
Keskustaajaman palveluihin kuuluvat lastentarha, keskikoulu, kerhotalo, kirjasto ja pieni poliklinikka.
Aiheesta muualla

Jemtsan kunnan sivusto (Arkistoitu – Internet Archive) (venäjäksi)
Jemtsan kunta Plesetskin piirin sivustolla (Arkistoitu – Internet Archive) (venäjäksi)
Talviurheilukeskus

Hiihtohissi Sierra Nevadan hiihtokeskuksessa Espanjassa.
Barilochen talviurheilukeskus Argentiinassa.
Levin hiihtokeskuksen eturinne alkukeväällä 2003.
Talviurheilukeskus on urheilukeskus, jossa voi harrastaa hiihtourheilua, kuten laskettelua, lumilautailua tai hiihtoa, jääurheilua, kuten luistelua, jääkiekkoa ja curlingia, tai esimerkiksi moottorikelkkailua. Talviurheilukeskuksen liiketoiminta painottuu ensi sijassa talveen. Keskuksen yhteyteen tunturin tai vuoren juureen on monesti rakennettu kylä, jossa on vapaa-ajan mökkejä sekä ravintola-, yöpymis- ja kylpyläpalveluja. Keskukset voivat olla erillisiä, omavaraisia ja täysin pyhitettyjä urheiluturismille tai ne voivat olla lähellä kylää tai kaupunkia, jossa on entuudestaan ollut merkittävä asutus ennen urheilukeskuksen rakentamista, esimerkiksi Garmisch-Partenkirchen Saksassa tai Bormio Italiassa.
Minimissään talviurheilukeskuksessa on ruoka-, välinevuokraus- ja hiihtohissipalveluja. Hiihtokeskukset on rakennettu yleensä korkeille tunturi- tai vuoristoalueille, joilla vuotuinen lumipeite on tarpeeksi paksu usean kuukauden ajan. Hiihtokeskuksista on viime vuosikymmeninä tullut suosittuja kaikkialla, missä hiihtourheilu on suosittu ajanviettotapa. Rinteet ovat yleensä merkittyjä (ransk. piste). Hiihtokeskuksissa on yleensä useita hissejä, esimerkiksi tuolihissejä, kuljettamassa laskettelijoita tunturien huipulle ja yhdistämässä eri rinteitä. Ankkurihissejä käytetään lyhyillä ja loivilla rinteillä, joita Suomessa on suurin osa. Suuremmissa hiihtokeskuksissa voi olla gondoleja (Levillä, Rukalla ja Ylläksellä ainoana Suomessa) tai näköalahissejä pidemmille välimatkoille.
Talviurheilukeskuksissa on yleensä hotelleja, baareja ja ravintoloita, jotka tarjoavat after ski -toimintaa, kuten cocktaileja, ruokailua ja elävää musiikkia. Perinteisissä talviurheilukeskuksissa on yleensä terveyskylpylöitä saunoineen, kuumia lähteitä, hierontapalveluita ja uima-altaita.
Muun muassa Alpeilla on talviurheilukeskuksia, jotka ovat ympärivuotisessa käytössä. Yleisimmät aktiviteetit ovat talvisin hiihto, laskettelu, lumilautailu ja luistelu, kun taas kesällä voi esimerkiksi patikoida, maastopyöräillä, golfata ja pelata tennistä.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Hiihtokeskusyhdistys ry
Suomen hiihtokeskukset kartalla (Arkistoitu – Internet Archive)
Techniscope

Techniscope: 2 perforaatiota kuvaa kohden 35 mm:n filmillä
Techniscope (tunnetaan myös nimellä Cromoscope) oli eräs elokuvissa käytetty laajakuvaformaatti. Formaatin kehitti Technicolor Corporation Italiassa 1960-luvulla tarpeesta kehittää halvempi vaihtoehto anamorfiselle CinemaScope-formaatille.
Techniscope käytti normaalia 35-millimetristä filmiä, mutta toisin kuin tämän filmikoon muissa formaateissa, Techniscopessa oli neljän perforaation sijasta vain kaksi perforaatiota yhtä kuvaruutua kohden. Tällöin saavutettiin suoraan kuvasuhde 2,35:1 (joskin formaatilla kuvattiin myös kuvasuhteessa 1,85:1), ja filmiä kului puolet vähemmän. Toisin kuin esimerkiksi samaa kuvasuhdetta käyttävässä CinemaScopessa, Techniscopessa ei käytetty anamorfista optiikkaa. Tämän vuoksi Techniscopen käyttö ei aikanaan ollut vain halvempaa, vaan kuvatessa voitiin käyttää myös nopeampaa ja tarkempaa optiikkaa, ja linssivalikoima oli huomattavasti laajempi. Techniscopessa käytettävät objektiivit olivat polttoväliltään muita 35-millimetrisiä formaatteja pienempiä, joten myös syvyysterävyys parani.
Jälkituotannossa Techniscope-kuva yleensä kuitenkin muutettiin optisesti 4-perforoituun anamorfiseen muotoon esityskopioita varten, koska Techniscope-formaatissa olevaa filmiä ei voi projisoida suoraan ilman erikoisprojektoreita. Tämä oli myös Techniscope-elokuvantekijöiden murhe, koska esimerkiksi Techniscopella kuvatun elokuvan leikkaus voitiin suorittaa vain formaatille omistetulla leikkuupöydällä. Myös kameroiden piti olla muunnettuja 2-perforoidulle formaatille, joskin suurimmat kameravalmistajat (mm. Arriflex, Eclair) vastasivat nopeasti Techniscope-kameroiden tarpeeseen.
Techniscopea käytettiin pääasiassa Euroopassa, etenkin Italiassa, missä syntyi myös ensimmäinen pitkä Techniscope-elokuva, Niilin tytär (La donna dei faraoni, 1960). Techniscope oli saatavilla myös Hollywoodissa, mutta lähinnä vain pienibudjettisten elokuvien tekijät ottivat sen käyttöön, vaikka Techniscopen kuvanlaadun tiedettiin pärjäävän CinemaScopelle. Kuitenkin muun muassa George Lucas kuvasi kaksi ensimmäistä pitkää elokuvaansa Techniscope-formaatissa. Italiassa Techniscope esiintyi varsinkin spagettiwesterneissä ja muissa genre-elokuvissa. Euroopassa Techniscope oli niinkin suosittu, että Techniscope-laboratorio ei voinut käsitellä kaikkia Techniscope-filmejä. Tämän vuoksi Technicolor Corporation lisensoi tekniikkansa Cromoscope-nimellä, joka erosi Techniscopesta vain nimestä puolesta.
Techniscopen käyttö väheni hiljalleen 1970-luvulla, koska negatiivikuvan optinen muuntaminen esityskopiomuotoon kävi yhä kalliimmaksi. Lopulta 4-perforoidussa formaatilla kuvaaminen tuli halvemmaksi kuin filmiä säästävällä Techniscopella. Myös anamorfisen laajakuvaoptiikan kehittyminen edesauttoi Techniscopen syrjäyttämistä.
Vaikka Techniscopea ei ole enää missään nimessä yleinen, 2-perforoitua 35-millimetristä formaattia käytetään yhä jonkin verran: koska nykyään elokuvien leikkaus tapahtuu usein digitaalisesti ja optiseen muunnokseen ei ole tarvetta, formaatilla voidaan säästää rahallisesti. Tällaisessa käytössä 3-perforoitu Super 35 on kuitenkin toistaiseksi yleisempi.
Tartto–Petseri-rata

Tartto–Petseri-rata (vir. Tartu–Petseri raudtee) oli Tartosta Oravan kautta Venäjän Petseriin kulkeva rautatie. Se kuului pääosin Viron rataverkkoon lukuun ottamatta valtakunnan rajan ja Petserin noin kilometrin välistä osuutta, joka kuuluu Venäjän rataverkkoon.
Rakentaminen

Rautatie rakennettiin alun perin vuosina 1929–1931. Valmistuttuaan se vähensi Valga–Petseri-radan liikenteellistä merkitystä.
Radan loppuosa rakennettiin uusiksi vuonna 2011 niin, että rata liittyy uudella Koidulan raja-asemalla Riika–Pihkova-rataan. Näin ollen rata on ollut vuodesta 2011 alkaen kokonaan Viron alueella ja on nykyisin Tartto–Koidula-rata.
Technologic

| ”Technologic” Daft Punk |
| --- | --- | --- |

Singlen tiedot
 Albumilta: Human After All
 Äänitetty : 2004
 Julkaistu: 14. kesäkuuta 2005
 Formaatti: CD, 12" vinyyli, digitaalinen lataus
 Tekijä(t): Thomas Bangalter Guy-Manuel de Homem-Christo
 Tuottaja(t): Daft Punk, Cédric Hervet, Gildas Loaëc
 Tyylilaji: house, techno, electro, french house, electronic rock
 Kesto: 00.4:44 (Album Version) 2:47 (Radio Edit)
 Levy-yhtiö: Virgin
Daft Punkin muut singlet
| ”Robot Rock” 2005 | ”Technologic” 2005 | ”Human After All” 2005 |
Technologic on ranskalaisen Daft Punkin kappale, joka on julkaistu yhtyeen vuoden 2005 albumilla Human After All. Videosta on tehty myös musiikkivideo, jossa pieni robotti laulaa.
Tanskanpuoliverinen

Tanskanpuoliverinen
Tanskanpuoliverinen (engl. Danish Warmblood) on tanskalainen hevosrotu. Kyseessä on lämminverinen (puoliverinen) rotu, joka on saanut alkunsa noin 1960-luvulla. Rotu on jalostettu pelkästään ratsukäyttöön.
Tanskanpuoliveriset tunnetaan säyseinä, pelottomina ja tehokasliikkeisinä hevosina. Säkäkorkeudeltaan hevonen on noin 160–173 cm. Tanskanpuoliverinen on yleensä väriltään ruunikko, mutta kaikkia tasaisia värejä esiintyy.
Tanskanpuoliveriset menestyvät kilparatsuina erinomaisesti muun muassa koulu- ja esteratsastuksessa. Kyra Kyrklundin menestyksekäs kouluratsu Matador II oli tanskanpuoliverinen. Tanskanpuoliverisellä on hyvä satulansija.
Yhdysvalloissa rotu on suhteellisen tuntematon, mutta vuonna 2001 pohjoisamerikkalainen tanskanpuoliveriyhdistys otti tavoitteekseen lisätä yhdysvaltalaisten tietämystä hevosesta ja sitä myöten kiinnostusta rotuun.
Aiheesta muualla

Tanskanpuoliverinen Hevosmaailma.netissä (Arkistoitu – Internet Archive)
Ted Koehler

Ted Koehler (14. heinäkuuta 1894 Washington DC – 17. tammikuuta 1973 Santa Monica, Kalifornia) oli yhdysvaltalainen sanoittaja. Hän työskenteli 1920-luvulla Broadwaylla ja muutti Hollywoodiin 1930-luvun alussa. Siellä hän työskenteli lukuisissa menestyksekkäissä elokuvamusikaaleissa. Hän teki yhteistyötä eräiden suurimpiin kuuluvien Tin Pan Alley -säveltäjien, huomattavimmin Harold Arlenin kanssa. Lisäksi hän työskenteli Harry Barrisin, Duke Ellingtonin, Rube Bloomin, Sammy Fainin, Jay Gorneyn, Ray Hendersonin, Burton Lanen, Jimmy McHughin, Jimmy Monacon, Sammy Steptin ja Harry Warrenin kanssa.
Koehler otettiin Songwriters Hall of Fameen vuonna 1972.
Kappaleita

"Stormy Weather"
"Between the Devil and the Deep Blue Sea"
"Get Happy"
"Kickin' the Gong Around"
"I Love a Parade"
"I Gotta Right to Sing the Blues"
"I've Got the Whole World on a String"
"Happy as the Day is Long"
"Minnie the Moocher's Wedding Day"
"Let's Fall in Love"
"As Long As I Live"
"I'll Wind"
"Some Sunday Morning"
"When the Sun Comes Out"
"The Moment I Laid Eyes on You"
"Now I Know"
"Tess's Torch Song"
"Wrap Your Troubles in Dreams"
"I Can't Face the Music"
"Don't Worry 'Bout Me"
"Animal Crackers in My Soup"
"Stop, You're Breaking My Heart"
"I'm Shooting High"
"Linda"
"Spreadin' Rhythm Around"
"Lovely Lady"
"Good for Nothin' Joe"
"My Best Wishes"
Tapani Murtola

| Tapani Murtola> Henkilötiedot |
| --- | --- |
Koko nimi:  Tapani Murtola
Syntynyt: 6. elokuuta 1929 Tampere
Kuollut: 2. joulukuuta 2018 (89 vuotta) Helsinki
Kansalaisuus:   Suomi
Koripalloilija
Pelaajaura
Seurajoukkueet
1952–1953:  Tampereen Pyrintö
Pertti Tapani Murtola (6. elokuuta 1929 Tampere – 2. joulukuuta 2018 Helsinki) oli suomalainen koripalloilija.
Murtola pelasi miesten SM-sarjaa Tampereen Pyrinnössä kausilla 1952 ja 1953. Ensimmäisellä pääsarjakaudellaan hän teki kuudessa ottelussa keskimäärin 1,5 pistettä ja jälkimmäisellä kaudellaan 11 ottelussa 0,2 pistettä ottelua kohden. Pyrintö sijoittui kaudella 1952 SM-sarjassa neljänneksi ja kaudella 1953 seitsemänneksi.
Team Atria

Team Atrian logo
Team Atria on urheiluseura Seinäjoen Nurmosta, jolla on toimintaa salibandyssa ja pesäpallossa. Team Atria on pelannut salibandyssa parhaimmillaan I-divisioonan karsinnoissa, mutta pelaa nykyisin salibandyssa 2. divisioonaa ja pesäpallossa maakuntasarjaa. Pesäpallossa Team Atria on voittanut Kontioiden Suomen mestaruuden vuonna 2008. Salibandyssa Team Atria on voittanut yritysten SM-kultaa 2015 ja useita muita mitaleita.
Historia

Team Atria oli kaudella 2003–2004 Nurmon korkeimmalla sarjatasolla pelaava salibandyseura, kun se selviytyi 1. divisioonan karsintoihin. Muutamaa kautta aiemmin jopa Salibandyliigassa pelannut naapuriseura Jymy oli pudonnut heikon talouden takia 5. divisioonaan ja tuolloin alettiin miettimään, kannattaako Team Atrian ja Jymyn toimintaa pitää erillään. Team Atrian hankala tilanne valmentajan ja salivuorojen suhteen ajoi sen kuitenkin tilanteeseen, että se joutui luovuttamaan Suomen kolmanneksi korkeimman sarjatason eli II-divisioonan sarjapaikkansa ja pelaajansa Jymylle. Tämän jälkeen Team Atria on pelannut alemmilla sarjatasoilla 4. ja 3. divisioonassa, kunnes se haki uuden nousun ja nousi pelaamalla takaisin 2. Divisioonaan, ja fuusioitui samalla Ilmajokelaisen ISB:n kanssa.
Pesäpallossa Team Atria pelasi kaudella 2010 maakuntasarjan länsilohkossa. Pesäpallossa seuran suurin saavutus on vuonna 2008 saavuttama Kontioiden Suomen mestaruus.
Aiheesta muualla

Team Atrian kotisivut[vanhentunut linkki] (suomeksi)
Ted Kaufman

Ted Kaufman (2009)
Edward E. "Ted" Kaufman (s. 15. maaliskuuta 1939 Philadelphia, Pennsylvania) on yhdysvaltalainen demokraattipoliitikko. Hän korvasi Joe Bidenin Delawaren osavaltion edustajana Yhdysvaltain senaatissa, Bidenin erottua tultuaan valituksi Yhdysvaltain varapresidentiksi Barack Obaman hallitukseen.Kaufman toimi senaattorina tammikuusta 2009 marraskuuhun 2010, jolloin virkaan valittiin täytevaaleilla uusi senaattori. Kaufman ei itse ollut tuolloin ehdolla.
Aiheesta muualla

Kaufmanin kotisivut (Arkistoitu – Internet Archive)
Kuvia tai muita tiedostoja aiheesta Ted Kaufman Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ted Kaufman
Käännös suomeksi
Tapani Moisio

Tapani Jouko Ilmari Moisio (s. 1934) on suomalainen tekniikan tutkija. Hän on ollut Lappeenrannan teknillisen korkeakoulun metalliteknologian professori vuodesta 1980. Hän tutki hitsausmetallurgiaa ja -tekniikkaa.
Tero Virjonen

Tero Virjonen (s. 7. huhtikuuta 1978) on aktiiviuransa jo lopettanut suomalainen pikajuoksija. Uransa ajan hän edusti Turun Urheiluliittoa ja huolehti itse omasta valmennuksestaan vuodesta 2000 lähtien. Kalevan kisoista Virjonen saavutti 200 metrin juoksussa hopeaa 1997 ja pronssia 1998. Lisäksi hän oli viestijuoksun SM-kisoissa voittamassa kolme kultaa 4 × 100 metrin viestijuoksussa (1998, 1999 ja 2001) sekä pronssia 4 × 400 metrin viestijuoksussa (1999). Virallisissa kilpailuissa hän ei ole esiintynyt vuoden 2004 jälkeen.
Tero Virjosen puoliso on pikajuoksun maaotteluedustaja Petra Virjonen (o.s. Larm). Heidän tyttärensä Enni Virjonen on pikajuoksija ja moniottelija.
Tartto (kunta)

| Tarton kunta (Tartu vald) |
| --- | --- |
 lippu:  vaakuna
 Tarton entinen kunta Tarton maakunnassa.
Valtio:  Viro
Maakunta:  Tartumaa
Laevan, Piirissaaren, Tabiveren ja Tarton kuntien yhdistyminen:  25.10.2017
Hallinto:  
 – Hallinnon tyyppi:  entinen kunta
Pinta-ala:  
 – Kokonaispinta-ala:  298,69 km²
Väkiluku (2011):  6 161
 – Väestötiheys:  20,6 as./km²
 
 www.tartuvv.ee 
Infobox OKVirheellinen NIMI-arvo: 
Tarton kunta  (vir. Tartu vald) oli Viron kunta Tartumaan maakunnassa. Kunnassa oli 6 161 asukasta (2011).[lähde? ] Pinta-ala on 298,69  neliökilometriä. Kunnan keskuspaikka oli Kõrveküla. Kunnanjohtaja oli Aivar Soop.
Kunnan lakkauttaminen

Vuoden 2017 kuntauudistuksessa Tarton kunta, Laevan ja Piirissaaren kunnat sekä Tabivere Jõgevamaalta yhdistettiin uudeksi Tarton kunnaksi.
Väestö

Vuonna 2011 Tarton kunnassa oli 6 991 asukasta, joista 6 576 (94,1 %) oli virolaisia, 300 (4,3 %) venäläisiä ja 108 (1,5 %) muita kansallisuuksia.
Tero Välimaa

| Mitalit> Maa:   Suomi.Miesten uinti.EM-kilpailut (lyhyt rata)  | Mitalit> Maa:   Suomi.Miesten uinti.EM-kilpailut (lyhyt rata)  | Mitalit> Maa:   Suomi.Miesten uinti.EM-kilpailut (lyhyt rata)  | Maa:   Suomi> Miesten uinti. |
| --- | --- | --- | --- |
|  Hopeaa | Riesa 2002 | 4 × 50 m sekauinti |  |
|  Pronssia | Antwerpen 2001 | 50 m perhosuinti |  |
Tero Välimaa (s. 10. elokuuta 1978 Göteborg, Ruotsi) on suomalainen entinen uimari. Hän edusti seuratasolla Tornion Uimaseuraa, ja valmentajanaan toimi Aarne Alatalo. Tero Välimaa nousi perhosuimarina Suomen ja Euroopan huipulle hyödyntämällä erittäin tehokasta delfiinipotkua pysytellen sukelluksissa lähes koko uintisuorituksen ajan[lähde? ].
Välimaa sijoittui Perthin MM-kilpailuissa 1998 200 metrin perhosuinnissa 15:nneksi. Lissabonin lyhyen radan EM-kilpailuissa 1999 hän oli 50 metrin perhosuinnissa seitsemäs ja 100 metrin perhosuinnissa kahdeksas. Helsingin EM-kilpailuissa 2000 hän oli 50 metrin perhosuinnissa kahdeksas ja 100 metrin perhosuinnissa seitsemäs. 4 × 100 metrin sekauintiviestissä hän kuului neljänneksi sijoittuneeseen Suomen joukkueeseen. Saman vuoden Sydneyn olympialaisissa hän oli 100 metrin perhosuinnissa 25:s ja 200 metrin perhosuinnissa 34:s. Sekauintiviestissä Suomi hylättiin.
Välimaa sijoittui Fukuokan MM-kilpailujen 2001 perhosuinneissa 50 metrillä seitsemänneksi, 100 metrillä 11:nneksi ja 200 metrillä 16:nneksi. Saman vuoden Antwerpenin lyhyen radan EM-kilpailuissa hän sai pronssia 50 metrin perhosuinnissa ajalla 23,59. Lisäksi hän oli kahdeksas 100 metrin ja seitsemäs 200 metrin perhosuinnissa. Riesan lyhyen radan EM-kilpailuissa 2002 hän kuului Suomen hopeajoukkueeseen 4 × 50 metrin sekauintiviestissä. Lisäksi hän oli seitsemäs 100 metrin perhosuinnissa. Seuraavan vuoden Dublinin lyhyen radan EM-kisoissa hän sijoittui 200 metrin perhosuinnissa seitsemänneksi.
Uintiuransa jälkeen Välimaa on toiminut valmentajana Riihimäen Uimaseurassa, Swimming Jyväskylässä ja Lappeenrannan uimareissa.
Team 666

| Team 666 Neolithic |
| --- | --- | --- |

EP-levyn tiedot
 Julkaistu: joulukuussa 2003
 Tyylilaji: doom metal death metal
 Kesto: 17.58
 Levy-yhtiö: Empire Records
Neolithicin muut julkaisut
| My Beautiful Enemy 2003 | Team 666 2003 |   |
Team 666 on puolalaisen metalliyhtye Neolithicin toinen EP-levy, joka on julkaistu vuonna 2003.
Kappaleet

Intro – 0.51
Hellboy – 3.12
Dying – 4.45
Team 666 – 4.23
My Beautiful Enemy – 4.48
Kokoonpano

Maciej Taff – laulu
Kay – kitara, laulu
Art – kitara
Orion – basso
Daray – rummut
Aiheesta muualla

Team 666 Discogsissa
Albumi Team 666 Encyclopaedia Metallum -sivustolla (englanniksi)
Neolithic
| Maciej Taff • Kay • Art • Orion • DarayNick Wolverine • Mirosław Szymańczak • Krayan • Michał Sarnowski • Tomasz Włodarski • Janusz Jastrzębowski • Rekin • Robert Bielak • Michał Stefaniak • Włodek Tyll |
| --- | --- |
Studioalbumit:  For Destroy the Lament • My Beautiful Enemy
EP:t:  Neolithic • Team 666
Demot:  Terpsychora • The Personal Fragment of Life
Katso myös:  Vesania • Black River • Blindead • Rootwater • Behemoth
Jamaikan parlamentti

| Jamaikan parlamentti (engl>  The Parliament of Jamaica) |
| --- | --- |
 
Tyyppi
Tyyppi:  kaksikamarinen
Johto
Monarkki:  Charles III
Senaatin puheenjohtaja:  Thomas Tavares-Finson (JLP)
Edustajainhuoneen puhemies:  Marisa Dalrymple Philibert (JLP)
Kokoonpano
Edustajia:  84 Edustajainhuone: 63 Senaatti: 21
Puolueet:  Hallitus      Jamaikan työväenpuolue (edustajainhuone: 49; senaatti: 13) Oppositio      Jamaikan kansanpuolue (edustajainhuone: 14; senaatti: 8)
Vaalit
Valintatapa:  enemmistövaali
Viimeisimmät vaalit:  3. syyskuuta 2020
Seuraavat vaalit:  2025
Kokouspaikka
 Gordon House, parlamentin kokoontumispaikka
  Kingston, Jamaika
Kotisivut
 https://japarliament.gov.jm/index.php
Jamaikan parlamentti (engl. The Parliament of Jamaica) on Jamaikan korkein lainsäädäntövaltaa käyttävä elin. Se on kaksikamarinen koostuen senaatista (ylähuone) ja edustajainhuoneesta (alahuone). Muodollisesti siihen kuuluu myös monarkki, kuningas Charles III, jota edustaa kenraalikuvernööri.
Parlamentissa on yhteensä 84 jäsentä, joista 63 edustajainhuoneessa ja 21 senaatissa. Vaalit järjestetään aikataulun mukaan viiden vuoden välein, mutta ne järjestetään myös, jos pääministeri hajottaa parlamentin tai jos edustajainhuoneen enemmistö äänestää hallitukselle epäluottamusta.
Senaatti

Senaatissa (ylähuoneessa) on 21 jäsentä, joita kutsutaan senaattoreiksi. Heistä 13 on pääministerin ja kahdeksan oppositiojohtajan valitsemia, ja muodollisesti heidät nimittää kenraalikuvernööri. Senaatti toimii pääasiassa edustajainhuoneen säätämiä lakeja tarkastelevana elimenä, vaikkakin se voi myös tehdä lakialoitteita. Senaatilla ei ole budjettivaltaa.
Senaattia johtaa puheenjohtaja (president).
Edustajainhuone

Edustajainhuone (alahuone) koostuu 63 jäsenestä, jotka kansa valitsee vaaleilla. Maa on jaettu 63 vaalipiiriin, joista kustakin valitaan eniten ääniä saanut ehdokas. Parlamentarismin mukaisesti Jamaikan hallituksen tulee nauttia edustajainhuoneen enemmistön luottamusta. Edustajainhuone myös tekee suurimman osan lakialoitteista ja käyttää budjettivaltaa.
Edustajainhuonetta johtaa puhemies (speaker).
Voidakseen tulla valituksi edustajainhuoneeseen henkilön tulee olla 21 vuotta täyttänyt Kansainyhteisön kansalainen, joka on asunut Jamaikalla vähintään vaaleja edeltävän 12 kuukauden ajan.
Lakien säätäminen

Tullakseen voimaan laki tulee hyväksyä parlamentin molemmissa kamareissa. Muodollisesti se vaatii myös kenraalikuvernöörin allekirjoituksen.
Lakien säätäminen > Prosessi

Lakialoitteet saavat tavallisesti alkunsa edustajainhuoneessa, mutta myös senaatti voi tehdä aloitteita muissa kuin budjettia koskevissa asioissa. Ensimmäiseksi lakialoite pelkästään luetaan edustajainhuoneessa ääneen ensimmäisessä käsittelyssä, ja päätetään ajankohta toiselle käsittelylle. Toisessa käsittelyssä käydään keskustelu lakialoitteesta, minkä jälkeen siitä äänestetään. Mikäli se läpäisee äänestyksen, se siirtyy valiokunnan käsittelyyn, jossa se käydään tarkasti läpi ja siihen voidaan tehdä muutoksia. Valiokunnan saatua käsittelynsä valmiiksi lakialoite palaa edustajainhuoneen istuntosaliin, jossa puhemies kertoo, mitä muutoksia siihen on tehty. Sen jälkeen kolmannessa käsittelyssä se äänestämällä joko hyväksytään tai hylätään. Mikäli laki hyväksytään, se siirtyy senaattiin, joka hyväksyy tai hylkää sen. Mikäli senaatti haluaa tehdä siihen muutoksia, se palaa edustajainhuoneeseen. Jos sekä edustajainhuone että senaatti lopulta hyväksyvät lain, se astuu voimaan kenraalikuvernöörin muodollisesti vahvistaessa sen monarkin puolesta.
Vaalit

Viimeisimmissä, vuonna 2020 käydyissä vaaleissa keskusta-oikeistolainen työväenpuolue sai edustajainhuoneeseen 49 paikkaa ja keskusta-vasemmistolainen kansanpuolue 14 paikkaa.
Aiheesta muualla

Parlamentin kotisivut (englanniksi)
Vaalituloksia vuosilta 1944–2020 Jamaikan keskusvaalilautakunnan sivuilla (englanniksi)
Sähköinen Rouva Maa

| Sähköinen Rouva Maa Miljoonasade |
| --- | --- | --- |

Studioalbumin tiedot
 Studio : Studio Audio, Jyväskylä
 Julkaistu: 19. helmikuuta 2016
 Formaatti: CD
 Tyylilaji: pop rock
 Kesto: 47.32
 Levy-yhtiö: Sateen Ääni, Playground
Listasijoitukset
  14.
Miljoonasateen muut julkaisut
| Kasvukipuja 20 vuotta 2006 | Sähköinen Rouva Maa 2016 | Karkumorsian 2019 |
Sähköinen Rouva Maa on Miljoonasateen 13. studioalbumi, joka julkaistiin 19. helmikuuta 2016. Se debytoi Suomen virallisen listan sijalla 14, ja tippui seuraavalla viikolla sijalle 25.
Kappaleet

Rokkarin luu – 3.56
Siipien tiet – 4.11
Sähköinen Rouva Maa – 4.09
Intianpuuvillaa – 4.04
Rakkaus on kuu – 3.34
Win Win – 3.12
Neitojen sauna – 3.55
Neulaa ja lankaa – 4.30
Tarpeelliset valheet – 3.52
Runoilija II – 4.12
Maa pohjoinen – 3.52
Surukuusi – 4.05
Arvostelut

Keskisuomalainen:
Soundi:
Aiheesta muualla

Sähköinen Rouva Maa Discogsissa (englanniksi)